Twee sterf toe trein voertuig trefArgieffoto Twee mans is Vrydagoggend dood toe ŉ trein teen hul voertuig in Tarlton, Krugersdorp, in Gauteng gebots het. “Die trein het die mans se ligte afleweringsvoertuig by ŉ treinspoorkruising getref. Die mans is op slag dood,” het Santi Steinmann, ŉ woordvoerder van Netcare 911 gesê. Meer inligting oor die ongeluk is nie in die stadium bekend gemaak nie. Die polisie ondersoek die oorsaak van die ongeluk.